Maksimiliāns Mitelštets
Maksimiliāns Mitelštets (vācu: Maximilian Mittelstädt, dzimis 1997. gada 18. martā) ir vācu futbolists, kurš spēlē kreisās malas aizsarga pozīcijā un pārstāv Vācijas futbola izlasi. Kopš 2023. gada Mitelštets spēlē Vācijas Bundeslīgas komandā VfB Stuttgart. Iepriekš spēlējis Vācijas komandā Hertha BSC. Vācijas futbola izlases rindās debitējis 2024. gadā. Iekļauts izlases sastāvā 2024. gada Eiropas čempionātam.